Cynllun Gwella Cyfrwng Cymraeg

Aseiniad 2   Mawrth 2019.   

[bookmark: _GoBack]Dyddiad Cyflwyno:  Dydd Llun 18fed o Fawrth.  Gallwch hefyd eu cyflwyno yn y ddarlith ar y 13eg o Fawrth os ydych yn dymuno.

Bydd yr aseiniad yn asesu:
· safon eich llythrennedd personol
· safon eich gallu i ddatblygu sgiliau llythrennedd y dysgwyr 

(Gweler: Grid asesu addysgu ymarferol drwy gyfrwng y Gymraeg)
Byddwch yn cyflwyno 3 phecyn a bydd pob pecyn yn cynnwys cynllun gwers, adnoddau a gwerthusiad. Ar gyfer pob pecyn dewiswch wers dda lle buoch yn datblygu sgiliau llythrennedd y dysgwyr yn bynciol. Gallwch ddewis un sgil neu gyfuniad o sgiliau o ran llafaredd, darllen ac ysgrifennu ond fe ddylech ddangos eich gallu i ddatblygu’r sgiliau i gyd o fewn y 3 pecyn. Ceisiwch ddewis amrywiaeth o ddosbarthiadau yn CA3.

Pecyn

Cynllun gwers 		              adnoddau                                                gwerthusiad Bydd angen cyflwyno o leiaf  3 adnodd pynciol a ddefnyddiwyd gennych yn y wers ar gyfer datblygu sgiliau llythrennedd penodol y dysgwyr. Dylech fod wedi cyfeirio at yr adnoddau hyn yn y cynllun gwers. 

Gall yr adnoddau pynciol fod yn daflen wybodaeth i hybu sgiliau darllen, mat iaith, pwynt pwer, taflen waith, gemau iaith, taflen wirio, taflen fodelu, taflen hunanasesu neu asesu cyfoedion. 

Cofiwch: dylai’r deunyddiau i gyd fod â phwrpas arbennig iddynt, wedi eu cynllunio’n ofalus, yn weledol ddeniadol gyda’r font yn glir. Dylent hefyd fod yn addas o ran cywair iaith i allu’r dysgwyr yn y wers. Dylech ddangos y gallu i wahaniaethu.

Dylai’r adnoddau fod yn amrywiol ac yn gywir.



 


Bydd angen cyflwyno cynllun gwers CA3 sy’n cyfeirio’n fanwl at y cyfleoedd / gweithgareddau o ran datblygu sgiliau llafaredd, darllen neu ysgrifennu’r dysgwyr. 

Dylai’r cynllun gyfeirio’n benodol at drefniadaeth dosbarth, amrediad o strategaethau addysgu a dysgu yr ydych yn eu defnyddio yn y wers, adnoddau, geirfa allweddol y wers ynghyd â strategaethau asesu ar gyfer dysgu.

Gallwch nodi y math o gwestiynau y byddwch yn eu holi a sut y byddwch yn gwahaniaethu.







Dylech werthuso’n adeiladol gan gyfeirio’n uniongyrchol at ba mor llwyddiannus y llwyddwyd i ddatblygu sgiliau llythrennedd y dysgwyr yn y wers. 

Dylech gyfeirio at:
 
gryfderau’r addysgu e.e. pa strategaethau a oedd yn llwyddiannus ar gyfer datblygu sgiliau’r dysgwyr?

gryfderau’r dysgu e.e. pa sgiliau a ddatblygwyd yn dda?

dargedau ar gyfer gwelliant  

Ystyriwch:
beth yn union sydd angen ei wneud i godi safon llythrennedd y dysgwyr a sut yr ydych am fynd ati? 

Gallwch ysgrifennu ar ffurf bwledi ond byddwch yn benodol.

Dylai’r targedau gwelliant fod yn gwbl gyraeddadwy.



 




